als_Latn dik_Latn sag_Latn
Ilyrianëtë e Epirotëtë
Ilyri e vjetërë nukë pushtonte të tërë Shqipërinë, se nukë unjësh më poshtë Vijosësë nga juga; po nga veriu ish shumë m'e madhe, se sindëkur thamë, xgjatëshë gjer në Savë e gjer në funt t'Adriatikut duke përpushtuar' edhe Bosnjën' e të tjerë vënde. Që nga Vijosa e gjer në mëngët t'Ambraqisë (t'Artësë) cop' e jugës së Toskëris së sotme quhesh Epir (Ipërë, Hipërë a Sipërë), fjalë shqip, me të cilënë e përmëtninë vendësit e anës së detit së poshtërmi, edhe të cilënë greqtë, që qasëshinë atje për tregëri, e dëgjuanë nga këta. Mbretëri' e Ilyrisë ish veçan, e Epirit veçan.
Po Ilyrianëtë si edhe Epirirotëtë nukë ishinë të përndarë në shumë fara e fise, nga të cilëtë sicilido qeverisësh prej këshillës së parësisë e të pleqet të tyre. Këto këshilla quhëshinë Plakoni a Pleqësi.
Nga këto dy mbretëri, të cilatë, istorija na thotë, që kishinë mjaft qytetëri, duallë disa mbretër të fortë e të ndrituarë si Pyrrua a Burri, mbret' i Epirit, që mundi Romanëtë e morri Greqinë, e si Tevta, mbretëresh' e Ilyrisë e Gjençoja, i bir' i saj, që qëndruanë kaqë kohë burrërisht kuntrë Romanëvet.
Pas të thënit të shkronjëtorëvet të Greqisë së vjetërë, Ilyrianëtë, si edhe Epirotëtë, të cilëtë s'ndryshonin nga ata me nonjë farë mëndyre, roninë e ishinë si Shqiptarët' e sotmë, pa nonjë ndryshim; edhe flisninë gjuhënë, që flasimë na sot.
smo_Latn als_Latn als_Latn als_Latn als_Latn